cyanic-selkie/wikianc huggingface dataset:
The Velvet Underground
Καριέρα
Στη συνέχεια στο συγκρότημα ενσωματώθηκε ο Στέρλιγκ Μόρισον στην κιθάρα και ο Άνγκους Μακλίς στα ντραμς. Μετά από πολλές αλλαγές στο όνομα κατέληξαν στο The Velvet Underground.
Πρώτα βήματα
Οι Velvet Underground άρχισαν να κάνουν πρόβες και να παίζουν στην Νέα Υόρκη, και το 1965 το τρίδυμο Κέιλ-Μόρισον-Ριντ ηχογράφησαν ένα ντέμο. Όταν το συγκρότημα δέχθηκε 75$ για να παίξει στο λύκειο Σάμιτ, στο Νιού Τζέρσι, ο Μακλίς αποχώρησε από το συγκρότημα θεωρώντας την πράξη αυτή ξεπούλημα, και την θέση του πήρε η Μορίν Τάκερ, η οποία με τον ανορθόδοξο τρόπο που παίζει τα ντραμς θα επηρεάσει αρκετά τον ήχο του συγκροτήματος.
Με τον Άντι Γουόρχολ
Το συγκρότημα τράβηξε την προσοχή του Άντι Γουόρχολ, η δημοσιότητα του οποίου εκείνη την εποχή είχε φτάσει στα ύψη, ο οποίος έγινε μάνατζερ τους συγκροτήματος το 1965. Ο Γουόρχολ πρότεινε στο συγκρότημα να βάλει και τη Γερμανίδα Νίκο σε μερικά τραγούδια. Τα επόμενα 2 χρόνια οι Velvet Underground έδωσαν συναυλίες και σόου με τον Γουόρχολ μέχρι που το 1967 βγήκε ο πρώτος τους δίσκος The Velvet Underground and Nico.
Αναφορές
Κατηγορία:Αμερικανικά rock συγκροτήματα‎ Κατηγορία:Proto-punk συγκροτήματα Κατηγορία:Μουσικά συγκροτήματα από Νέα Υόρκη
Πτολεμαίος ΙΒ΄ Αυλητής
Ο Πτολεμαίος ΙΒ' Αυλητής  ( 117 – 51 π.Χ. ) ήταν ο δωδέκατος (ή ενδέκατος σύμφωνα με κάποιες εκδοχές) βασιλιάς της Δυναστείας των Πτολεμαίων, η οποία κυβέρνησε την Αίγυπτο καθ’ όλη τη διάρκεια της ελληνιστικής περιόδου. Ήταν γιος του βασιλιά Πτολεμαίου Θ' Λάθυρου και άγνωστης μητέρας, κατά μια εκδοχή της Κλεοπάτρας Δ'. Βασίλεψε κατά την περίοδο 80 – 58 π.Χ. και μετά από μια σύντομη διακοπή κατά την περίοδο 55 – 51 π.Χ. οπότε και πέθανε. Ο επίσημος τίτλος του ήταν Πτολεμαίος Νέος Διόνυσος Θεός Φιλοπάτωρ Φιλάδελφος, ωστόσο έμεινε γνωστός ως «ο Αυλητής» ή «ο Νόθος».
Άνοδος στον θρόνο
Μετά τη δολοφονία του Πτολεμαίου ΙΑ' Αλεξάνδρου Β' από τον αλεξανδρινό όχλο, το κράτος βρέθηκε σε δυσμενή κατάσταση καθώς δεν υπήρχαν πλέον νόμιμοι απόγονοι του Πτολεμαίου Α', με εξαίρεση την Κλεοπάτρα Σελήνη Α' και τους πρίγκιπες των Σελευκιδών που έφεραν πτολεμαϊκό αίμα. Η λύση στην οποία κατέληξαν ήταν δύο υιοί του Πτολεμαίου Θ' Λάθυρου από μια παλλακίδα. Καθώς η πλήρωση του θρόνου ήταν επείγον ζήτημα προτού επεμβεί η Ρώμη, ο ένας ονομάστηκε βασιλιάς της Αιγύπτου και ο δεύτερος βασίλεψε στην Κύπρο, όντας γνωστός σήμερα ως Πτολεμαίος της Κύπρου. Η μητέρα των δύο παιδιών μας είναι άγνωστη, όπως και η καταγωγή της, αν και το γεγονός πως οι Αλεξανδρινοί τη δέχτηκαν τον γιο της ως διάδοχο αφήνει μια υπόνοια πως καταγόταν από αριστοκρατική ελληνική οικογένεια.
Ο Κικέρων αναφέρει πως όταν κλήθηκε να ανέβει στον θρόνο ο Πτολεμαίος ΙΒ' ήταν ένα αγόρι στη Συρία. Πιθανολογείται πως όταν παλαιότερα είχε σταλεί ο μετέπειτα βασιλιάς Πτολεμαίος ΙΑ' στην Κω, μαζί του βρισκόταν και τα δύο νόθα αγόρια του Πτολεμαίου Θ', όπου και αιχμαλωτίστηκαν από τον Μιθριδάτη Στ' του Πόντου το 88 π.Χ. Αυτό ίσως να αποτελεί εξήγηση του γιατί ο Αππιανός υποστήριξε πως οι δύο κόρες του Μιθριδάτη νυμφεύθηκαν τον βασιλιά της Αιγύπτου και της Κύπρου. Ωστόσο αυτό το γεγονός είναι δύσκολο να τοποθετηθεί κάπου ιστορικά. Ένα πιθανό σενάριο είναι να ήθελε εξαρχής ο Μιθριδάτης να ανεβάσει στον θρόνο τα δύο αγόρια, ως αντιπολίτευση της Ρώμης και του δικού της εκλεκτού, του Πτολεμαίου ΙΑ', οπότε ένας λογικός τρόπος να τους δέσει με τα δικά του συμφέροντα να ήταν ο γάμος με τις κόρες του. Όπως και να έγιναν τα πράγματα, κατά την άνοδό του στον θρόνο ο Πτολεμαίος ΙΒ' νυμφεύθηκε την Κλεοπάτρα Τρύφαινα, γνωστή ως Κλεοπάτρα Ε', η καταγωγή της οποίας δεν είναι εξακριβωμένη. Επρόκειτο μάλλον για αδερφή του από τον ίδιο πατέρα ή ξαδέρφη του και κόρη του Πτολεμαίου Ι'.
Μαριλύ Μήλια
Η Μαριλύ Μήλια (Πάτρα, 2 Ιανουαρίου 1986) είναι Ελληνίδα ηθοποιός. Έγινε περισσότερο γνωστή στο τηλεοπτικό κοινό από το ρόλο της στη δραματική σειρά του Mega Channel με τον τίτλο Μαζί σου, την περίοδο 2006 - 2007.
Πτολεμαίος ΙΒ΄ Αυλητής
Άνοδος στον θρόνο
Η άνοδος του Πτολεμαίου στον θρόνο σήμανε ρήξη στις σχέσεις της Αλεξάνδρειας με τη Ρώμη. Η Ρωμαίοι αρνήθηκαν να αναγνωρίσουν τον νέο βασιλιά. Στη Ρώμη εμφανίστηκε ένα επίσημο έγγραφο το οποίο υποστηρίχθηκε ότι αποτελούσε τη διαθήκη και τελευταία επιθυμία του Πτολεμαίου ΙΑ', στην οποία, όπως στο παρελθόν έκαναν ο Άτταλος Γ' της Περγάμου και ο Πτολεμαίος Απίων, κληροδοτούσε το βασίλειό του στη Ρώμη. Παράλληλα το 75 π.Χ. έκαναν την εμφάνισή τους και άλλοι διεκδικητές του αιγυπτιακού θρόνου. Δεν ήταν άλλοι από τα παιδιά ή εγγόνια της Κλεοπάτρας Σελήνης Α'. Πράγματι η μητέρα τους ήταν το μοναδικό νόμιμο μέλος της δυναστείας που παρέμενε στη ζωή, και οι γιοι της πίστεψαν πως η Ρώμη θα υποστήριζε τα δικαιώματά τους. Εν τούτοις, τα πράγματα δεν έγιναν έτσι. Τη Ρώμη συνέφερε να υπάρχει στον αλεξανδρινό θρόνο ένας βασιλιάς περιορισμένης αναγνώρισης τον οποίο και θα μπορούσαν να αντικαταστήσουν όποτε το έκριναν σκόπιμο, παρά ένας βασιλιάς που θα ένωνε τα βασίλεια της Αιγύπτου και των Σελευκιδών. Τα αγόρια απέτυχαν στη Ρώμη παρά τις αξιόλογες προσπάθειές τους και έπεσαν μάλιστα θύματα κλοπής στη Σικελία, ενώ επέστρεφαν σπίτι.
Μαριλύ Μήλια
Βιογραφία
Πριν ακολουθήσει το δρόμο της υποκριτικής ασχολήθηκε με την μουσική. Συγκεκριμένα, σπούδασε βιολοντσέλο. Είναι απόφοιτος της δραματικής σχολής του Εθνικού Θεάτρου. Έχει εμφανιστεί στο θέατρο σε πρωταγωνιστικούς ρόλους ενώ το τηλεοπτικό της ντεμπούτο έκανε το 2007, στην κοινωνική σειρά του Mega "Μαζί σου" (πρωταγωνίστρια με το ρόλο της Ζωής Μαρέλη), δίπλα στον Απόστολο Τότσικα (Άρης), και το καλοκαίρι του ίδιου χρόνου πήρε μέρος στον χορό στην παράσταση "Ηλέκτρα" του Πήτερ Στάιν. Η Μαριλύ έπαιξε επίσης στις ταινίες "Vom suchen und der Liebe finden" (2005) και "Bach & Bouzouki" το 2006.
Πτολεμαίος ΙΒ΄ Αυλητής
Ο κίνδυνος της Ρώμης
Όπως είχαν τα πράγματα στη Ρώμη, τα πάντα μπορούσαν να εξασφαλιστούν με τη δωροδοκία. Για να διατηρήσει την εξουσία του ο Αυλητής έπρεπε να διαθέτει σημαντικό κομμάτι των εσόδων του κράτους για την εξαγορά Ρωμαίων ευγενών και πολιτικών. Η Ρώμη, αν και δεν άσκησε πίεση ώστε να προσαρτήσει την Αίγυπτο στις επαρχίες της, την κράτησε σε αδυναμία και αστάθεια, κατάσταση από την οποία οι φτωχές ικανότητες του βασιλιά της δεν κατάφεραν να τη βγάλουν. Ακόμη και οι Ρωμαίοι που παραλάμβαναν τα χρήματα του δεν του έτρεφαν καμία εκτίμηση.
Μαριλύ Μήλια
Βιογραφία
Το 2008 έφερε στον κόσμο το πρώτο της παιδί.
Πτολεμαίος ΙΒ΄ Αυλητής
Ο κίνδυνος της Ρώμης
Στη Ρώμη, η κατάκτηση της Αιγύπτου ήταν μια ιδέα που φώλιαζε για καιρό στο μυαλό του δημοκρατικού κόμματος. Το κόμμα των ευγενών αντιστεκόταν σθεναρά στην προοπτική να καταλήξουν τα πλούτη της Αιγύπτου στο αντίπαλο στρατόπεδο και φυσικά όχι από ευαισθησία για τη διατήρηση της ελευθερίας της Αιγύπτου. Αυτή την εποχή, ο Πομπήιος ο Μέγας συνέθλιβε επιτέλους τον Μιθριδάτη και τον Τιγράνη κατακτώντας για τη Ρώμη τις Ποντιακές κτήσεις στη Μικρά Ασία και τις πρώην κτήσεις των Σελευκιδών στη Συρία, τις οποίες ο Τιγράνης είχε για σύντομο χρονικό διάστημα προσαρτήσει στην Αρμενία. Το 64 π.Χ. ο Πομπηίος μετατρέπει τη Συρία σε Ρωμαϊκή Επαρχία.
Μαριλύ Μήλια
Βιογραφία
Σήμερα ζει στην Κύπρο με τα τέσσερα της παιδιά και τον σύζυγό της.
Πτολεμαίος ΙΒ΄ Αυλητής
Ο κίνδυνος της Ρώμης
Ο Πτολεμαίος ΙΒ' έστειλε ένα σώμα από 8.000 ιππικό να βοηθήσουν τον Πομπηίο να κατακτήσει την Παλαιστίνη για χάρη της Ρώμης. Οι Αλεξανδρινοί, που θυμούνταν την εποχή που η Παλαιστίνη ανήκε στην Αίγυπτο, έδειξαν σημάδια δυσαρέσκειας προς τον ανάξιο βασιλιά τους. Ο φόβος όμως μιας ενδεχόμενης εισβολής της Ρώμης τους απέτρεψε από το να επαναστατήσουν. Ο Διόδωρος ο Σικελιώτης που επισκέφτηκε την Αίγυπτο γύρω στο 60 π.Χ. αναφέρει πως εκείνη την εποχή οι επισκέπτες από την Ιταλία λάμβαναν μεγάλης προσοχής από φόβο μήπως κάποιο περιστατικό οδηγούσε σε διπλωματικό επεισόδιο και πόλεμο με τη Ρώμη. Ωστόσο ο Διόδωρος ήταν μάρτυρας ενός περιστατικού όπου ένας Ρωμαίος που σκότωσε μια γάτα θανατώθηκε από το πλήθος – ο θρησκευτικός φανατισμός των Αιγυπτίων ξεπερνούσε τις όποιες πολιτικές ανησυχίες.
Μαριλύ Μήλια
Πηγές
Κατηγορία:Ελληνίδες ηθοποιοί τηλεόρασης Κατηγορία:Ελληνίδες ηθοποιοί θεάτρου Κατηγορία:Ελληνίδες ηθοποιοί κινηματογράφου
Πτολεμαίος ΙΒ΄ Αυλητής
Η απώλεια της Κύπρου
Το 59 π.Χ., ο Ιούλιος Καίσαρ, επικεφαλής του δημοκρατικού κόμματος, κατά τα φαινόμενα σχεδίαζε την κατάκτηση της Αιγύπτου σαν μέρος των πολιτικών του σχεδίων. Ωστόσο ο Πτολεμαίος κατάφερε, καταβάλλοντας το τεράστιο ποσό των 6.000 ταλάντων να εξαγοράσει την υποστήριξη του Καίσαρα. Ο τελευταίος πέρασε ένα νόμο βάσει του οποίου ο Πτολεμαίος Αυλητής αναγνωρίστηκε Βασιλιάς της Αιγύπτου και, με μια νέα συνθήκη, ένας από τους συμμάχους και φίλους του ρωμαϊκού λαού (amici et socii populi Romani). Η συνθήκη αυτή όμως δεν ανέφερε το παραμικρό για την Κύπρο, όπου βασίλευε ο Πτολεμαίος, αδελφός του βασιλιά, από το 80 π.Χ. Το 58 π.Χ. ο τριβούνος Κλαύδιος, υποστηρικτής του Καίσαρα, πέρασε νόμο βάσει του οποίου Κύπρος ανακηρυσσόταν Ρωμαϊκή Επαρχία και ο Μάρκος Κάτων απεστάλη να αναγκάσει τον βασιλιά να παραχωρήσει την εξουσία του. Η Ρώμη δεν είχε νόμιμη δικαιολογία για αυτή την πράξη, εκτός από το γεγονός πως ο βασιλιάς της Κύπρου ήταν βαθύπλουτος. Σε αντάλλαγμα για την εξουσία του τού προσφέρθηκε από τον Κάτωνα η αναγόρευσή του από τη Ρώμη σε αρχιερέα του Ναού της Αφροδίτης στην Πάφο. Ο βασιλιάς προτίμησε τελικά να αυτοκτονήσει και όλα του τα πλούτη μεταφέρθηκαν στη Ρώμη.
Η απώλεια της Κύπρου ήταν μεγάλη απώλεια για το πτολεμαϊκό κράτος και εξαγρίωσε τους Αλεξανδρινούς, οι οποίοι είδαν τον Πτολεμαίο ΙΒ' να εγκαταλείπει τον αδερφό του στην τύχη του. Από την άλλη, τα ποσά που πληρώνονταν για δωροδοκίες οδήγησαν σε οικονομική στενότητα τη χώρα και σε υποτίμηση του νομίσματός της. Το 58 π.Χ. ο Πτολεμαίος πήγε στη Ρώμη για να διαμαρτυρηθεί ότι ο λαός του ήταν στα πρόθυρα της εξέγερσης και ζήτησε από τον ρωμαϊκό στρατό να τον βοηθήσει στο να εξασφαλίσει τη θέση του. Τότε ο Κάτων ταπείνωσε τον βασιλιά υποδεχόμενος με κυνισμό τον επισκέπτη του στο αποχωρητήριο.
Η απώλεια του θρόνου
Πίσω στην Αλεξάνδρεια διέμενε η οικογένεια του Αυλητή που δεν τον είχε συνοδέψει στη Ρώμη. Ο λαός αναγνώριζε ως κυβερνήτες τη Βερενίκη Δ', κόρη του Αυλητή, και την Κλεοπάτρα Ε' Τρύφαινα, τη σύζυγό του (ή μια κόρη του με το ίδιο όνομα κατά μια εκδοχή). Όπως και να έχει η τελευταία πέθανε αφήνοντας τη νεαρή Βερενίκη μόνη Βασίλισσα του Νείλου.
Από το 58 μέχρι και το τέλος του 57 π.Χ. ο Πτολεμαίος ΙΒ' παρέμεινε στη Ρώμη ή σε εξοχική βίλα του Πομπήιου, απασχολημένος με δωροδοκίες και υποσχέσεις σε συγκλητικούς. Θεωρείται επίσης πως διέταξε την εξόντωση μιας ομάδας απεσταλμένων από την Αλεξάνδρεια. Αποκομμένος από τα πλούτη του βασιλείου του αναγκάστηκε να δανείζεται και να χρεώνεται σε Ρωμαίους χρηματοδότες. Τελικά το 57 π.Χ. αποφασίστηκε να παρέμβει η Ρώμη ώστε ο Πτολεμαίος να επιστρέψει στον θρόνο του, όμως δεν πάρθηκε απόφαση σχετικά με το ποιος θα αναλάβει την αποστολή μιας και οι αντιμαχόμενες παρατάξεις βρισκόταν σε αναβρασμό. Τελικά ο Πτολεμαίος αποφάσισε πως θα ήταν καλύτερο να φύγει από την πόλη, και έτσι βρέθηκε στην Έφεσο, στον Ναό της Αρτέμιδος. Τις ελπίδες του στήριξε ο Aulus Gabinius, προσκείμενος στον Πομπηίο, αφού του υποσχέθηκε 10.000 τάλαντα.
Στο μεταξύ οι Αλεξανδρινοί προσπάθησαν να παρεμποδίσουν την επιστροφή του Πτολεμαίου ΙΒ' βρίσκοντας έναν νέο σύζυγο κατάλληλο για τη νεαρή τους βασίλισσα. Προσπάθησαν πρώτα με δύο πρίγκιπες των Σελευκιδών. Ο πρώτος ήταν γιος της Κλεοπάτρας Σελήνης Α', που πιθανώς ήταν ο νεότερος από τους δύο αδερφούς που χρόνια πριν διεκδίκησαν τα δικαιώματά του στη Ρώμη. Ωστόσο πέθανε όσο οι διαπραγματεύσεις βρίσκονταν σε εξέλιξη. Κατόπιν οι προσπάθειες στράφηκαν σε έναν εγγονό του Αντίοχου Η' του Γρυπού και της Τρύφαινας, που ονομαζόταν Φίλιππος και τον οποίο ο Gabinius απέτρεψε από το να ανταποκριθεί στην πρόσκληση. Κατόπιν οι Αλεξανδρινοί κάλεσαν έναν άντρα με το όνομα Σέλευκος, που υποστήριξε πως συνδεόταν με κάποιο τρόπο με τον βασιλικό οίκο, ίσως από τη μεριά των Σελευκιδών βασιλέων. Όταν έκανε την εμφάνισή του, αποδείχτηκε πως είχε τόσο αποτρόπαια εμφάνιση και συμπεριφορά, που οι Αλεξανδρινοί τον ονόμασαν Κυβιοσάκτη, δηλαδή έμπορα αλμυρών ψαριών. Κατά συνέπεια η Βερενίκη, μετά από μερικές μέρες στο πλάι ενός τέτοιου άντρα, αποφάσισε να διατάξει τον στραγγαλισμό του.
Κατόπιν ήρθε στο προσκήνιο ένας άντρας με το όνομα Αρχέλαος. Ο πατέρας του, που έφερε το ίδιο όνομα, ήταν ένας από τους αρχιστράτηγους του Μιθριδάτη και πέρασε στο Ρωμαϊκό στρατόπεδο πριν τον τελευταίο Μιθριδατικό πόλεμο. Ο νεαρός Αρχέλαος υποστήριξε πως στην πραγματικότητα ήταν γιος του ίδιου του Μιθριδάτη και κατ’ επέκταση μακρινός συγγενής των Πτολεμαίων. Ο ίδιος ο Πομπηίος του είχε δώσει μια καλή θέση στον Πόντο. Τον χειμώνα του 56 – 55 π.Χ. ο Αρχέλαος έφτασε στην Αίγυπτο, παντρεύτηκε τη Βερενίκη και ανέβηκε στον θρόνο.
Επιστροφή στην Αίγυπτο
Την Άνοιξη του 55 π.Χ. ο Gabinius εισέβαλε στην Αίγυπτο, έχοντας μαζί του τον Πτολεμαίο ΙΒ'. Αρχηγός του ιππικού του ήταν ένας νεότατος Μάρκος Αντώνιος. Ο Αρχέλαος προσπάθησε να πολεμήσει αλλά ο στρατός του δεν τον υπάκουσε και ο ίδιος έπεσε στο πεδίο της μάχης. Ο Πτολεμαίος ΙΒ' Αυλητής εγκαταστάθηκε και πάλι στον θρόνο της Αιγύπτου χάρις στον ρωμαϊκό στρατό.
Μια από τις πρώτες πράξεις του Πτολεμαίου μετά την επιστροφή του ήταν η θανάτωση της κόρης του Βερενίκης Δ' που υπονόμευσε την εξουσία του. Του απέμειναν τέσσερα ακόμη παιδιά: το μεγαλύτερο ήταν ένα κορίτσι δεκατεσσάρων ετών με το όνομα Κλεοπάτρα. Ακόμη μια άλλη κόρη με το όνομα Αρσινόη, ένα με τέσσερα χρόνια νεότερη και δύο γιους με το όνομα Πτολεμαίος, περίπου έξι και τεσσάρων ετών αντίστοιχα. Αργότερα ειπώθηκε πως η Κλεοπάτρα, ήδη από την πρώτη τους γνωριμία, έκανε εντύπωση στο νεαρό αξιωματικό του ιππικού, τον Μάρκο Αντώνιο.
Η πρωτοβουλία του διοικητή της Συρίας να επέμβει στρατιωτικά στην Αίγυπτο, έξω από τη δικαιοδοσία του, ξεσήκωσε δυσαρέσκεια στην ταραγμένη πολιτικά Ρώμη. Ο Gabinius τελικά κλήθηκε να πληρώσει ένα πρόστιμο 10.000 ταλάντων και εξορίστηκε το 54 π.Χ. Όπως και να είχαν τα πράγματα όμως, στην Αίγυπτο είχε αφήσει ισχυρή δύναμη να προστατεύει τον θρόνο του Πτολεμαίου ΙΒ'. Αυτή ήταν και η εποχή που άρχισαν να κατατρέχουν τον Πτολεμαίο οι Ρωμαίοι δανειστές του, ιδιαίτερα κάποιος Rabirius Postumus. Για να ξεπληρώσει τον τελευταίο, ο βασιλιάς του απένειμε τον τίτλο του διοικητή που διαχειριζόταν τα οικονομικά του βασιλείου. Η στρατιωτική δύναμη που είχε εγκατασταθεί στην Αίγυπτο σε συνδυασμό με την οικονομική αφαίμαξη του Νείλου από έναν Ρωμαίο, προκάλεσαν μεγάλη δυσαρέσκεια στον λαό που θεώρησε αυτή την κατάσταση όχι μικρότερη συμφορά από την καθαρή κατάκτηση της χώρας. Πριν καλά κλείσει ένας χρόνος, λαϊκή επανάσταση έδιωξε τον Rabirius Postumus, ο οποίος όμως είχε προλάβει να βρει τεράστια ποσά και να τα ασφαλίσει έξω από τη χώρα. Τελικά δικάστηκε στη Ρώμη από την αντίπαλη φατρία και την υπεράσπισή του ανέλαβε ο Κικέρων με μια ομιλία που σώζεται μέχρι σήμερα.
Θάνατος και διαδοχή
Ο Πτολεμαίος ΙΒ' δεν έζησε για πολλά χρόνια μετά από την αποκατάστασή του. Πέθανε την άνοιξη ή στις αρχές του καλοκαιριού του 51 π.Χ., σε ηλικία μόλις 44 ή 45 ετών. Λίγο πριν πεθάνει όρισε την κόρη του Κλεοπάτρα Ζ' συμβασίλισσά του. Στη διαθήκη του όρισε εκείνη και τον αδερφό της Πτολεμαίο ΙΓ' βασιλείς. Για να προστατέψει το δικαίωμά τους αυτό όρισε εκτελεστές της διαθήκης τους Ρωμαίους.
Εξωτερικοί σύνδεσμοι
Κατηγορία:Φαραώ της δυναστείας των Πτολεμαίων Κατηγορία:Ελληνιστική περίοδος
1660
Η τρέχουσα σελίδα αφορά το έτος 1660 κατά το Γρηγοριανό ημερολόγιο
Θάνατοι
Κατηγορία:Έτη
Ευρύτερη Περιοχή του Τορόντο
Η Ευρύτερη Περιοχή του Τορόντο (αγγλικά: Greater Toronto Area, GTA) είναι η πιο πυκνοκατοικημένη μητροπολιτική περιοχή στον Καναδά. Περιλαμβάνει την Πόλη του Τορόντο και τους περιφερειακούς δήμους Ντάραμ, Χάλτον, Πηλ και Γιορκ. Συνολικά, η περιοχή περιλαμβάνει 25 αστικούς, προαστιακούς και αγροτικούς δήμους. Η Ευρύτερη Περιοχή του Τορόντο ξεκινά στο Μπέρλινγκτον στην περιοχή Χάλτον και εκτείνεται κατά μήκος της λίμνης Οντάριο πέρα του κέντρου του Τορόντο (Ντάουνταουν) ανατολικά μέχρι το Κλάρινγκτον στην περιοχή Ντάραμ. Η Περιφέρεια Ντάραμ κατέχει τον βορειότερο δήμο της GTA, αν και ορισμένοι δήμοι στη βόρεια περιφέρεια του Ευρύτερου Τορόντο βρίσκονται στην Περιφέρεια Γιορκ.
Σύμφωνα με την απογραφή του 2016, η Ευρύτερη Περιοχή του Τορόντο είχε συνολικό πληθυσμό 6.417.516 κατοίκων.
Η Ευρύτερη Περιοχή του Τορόντο είναι μέρος πολλών μεγαλύτερων περιοχών στο νότιο Οντάριο. Η περιοχή επίσης συνενώνεται με την πόλη του Χάμιλτον για να σχηματίσει ένα αστικό κέντρο γνωστό ως Περιοχή του Ευρύτερου Τορόντο και Χάμιλτον (GTHA). Η GTHA σε συνδυασμό με την περιοχή Ναϊάγκαρα αποτελεί τον πυρήνα του Γκόλντεν Χόρσου.
Παραπομπές
Κατηγορία:Τορόντο Κατηγορία:Οντάριο
Κατεύθυνση ξετυλίγματος ρολού χαρτιού υγείας
Στη χρήση ρολού χαρτιού υγείας που αναρτάται σε οριζόντιο άξονα, παράλληλο με το πάτωμα και ταυτόχρονα παράλληλο προς τον τοίχο, το ξετύλιγμά του έχει δύο πιθανές κατευθύνσεις: το χαρτί μπορεί να κρέμεται από πάνω (μπροστά από το ρολό) ή από κάτω (πίσω από το ρολό). Εάν ο άξονας ξετυλίγματος είναι κάθετος προς τον τοίχο, οι δύο κατευθύνσεις είναι δεξιά-αριστερά ή κοντά-μακριά. Η επιλογή είναι σε μεγάλο βαθμό θέμα προσωπικής προτίμησης και υπαγορεύεται από τη συνήθεια. Σε έρευνες προς Αμερικανούς καταναλωτές και ειδικούς για λουτρά και κουζίνες, το 60-70% των ερωτηθέντων προτιμούν το πάνω.
Ενώ πολλοί θεωρούν αυτό το θέμα ασήμαντο, κάποιοι έχουν ισχυρές απόψεις σχετικά με αυτό. Η Ann Landers, αρθρογράφος σε συμβουλευτικές στήλες, είπε πως ήταν το θέμα με τις περισσότερες απαντήσεις (15.000 επιστολές εντός του 1986) και το πιο αμφιλεγόμενο στην ιστορία των στηλών της. Οι υπερασπιστές της κάθε θέσης έχουν επιχειρηματολογήσει για πλεονεκτήματα που κυμαίνονται από την αισθητική, τη φιλοξενία και την καθαριότητα, ως την προστασία του χαρτιού, την ευκολία απόσπασης των φύλλων του ρολού και τη συμβατότητα με αυτοκινούμενα τροχόσπιτα ή μια γάτα. Μερικοί συγγραφείς έχουν προτείνει σύνδεση με την ηλικία, το φύλο ή την πολιτική φιλοσοφία, και η έρευνα με ερωτηματολόγια έχει δείξει συσχέτιση με το κοινωνικοοικονομικό καθεστώς. Μια γενική απάντηση είναι ότι το χαρτί υγείας θα πρέπει να κρεμάται κατά τον τρόπο που προτιμά το άτομο το οποίο κάνει την αλλαγή των ρολών.
Οι λύσεις κυμαίνονται από τον συμβιβασμό ως τη χρήση ξεχωριστών διανομέων ή εξ ολοκλήρου ξεχωριστών λουτρών, ή απλά το να αγνοεί κανείς το ζήτημα. Κάποιος υποστηρίζει σχέδιο σύμφωνα με το οποίο η χώρα του θα υλοποιήσει ενιαίο υποχρεωτικό προσανατολισμό, και τουλάχιστον ένας εφευρέτης ελπίζει να διαδώσει έναν νέο μηχανισμό ανάρτησης ρολού τουαλέτας, με δυνατότητα περιστροφής από τη μία κατεύθυνση στην άλλη.
Πλαίσιο και σημασία
Στο άρθρο «Πολιτική Λουτρών: Εισάγοντας τους Φοιτητές στην Κοινωνιολογική Σκέψη από Κάτω προς τα Πάνω» («Bathroom Politics: Introducing Students to Sociological Thinking from the Bottom Up»), ο Edgar Alan Burns, καθηγητής κοινωνιολογίας του «Eastern Institute of Technology», περιγράφει λόγους για τους οποίους η πολιτική για το χαρτί υγείας είναι άξια προς εξέταση. Την πρώτη ημέρα του εισαγωγικού του μαθήματος στην κοινωνιολογία, ο Μπερνς ρωτά τους μαθητές του «Με ποιον τρόπο πιστεύετε ότι θα πρέπει να κρέμεται ένα ρολό χαρτιού υγείας;» Στα πενήντα λεπτά που ακολουθούν, οι μαθητές εξετάζουν γιατί επέλεξαν τις απαντήσεις τους, εξερευνώντας την κοινωνική κατασκευή (social construction) «κανόνων και των πρακτικών που δεν έχουν ποτέ προηγουμένως σκεφτεί συνειδητά».
Η ενέργεια του Μπερνς έχει υιοθετηθεί σε σειρά μαθημάτων κοινωνικής ψυχολογίας στο Πανεπιστήμιο της Notre Dame, όπου χρησιμοποιείται για να τονίσει τις αρχές των Peter L. Berger και Thomas Luckmann στο κλασικό έργο του 1966 «Η Κοινωνική Κατασκευή της Πραγματικότητας» («The Social Construction of Reality»). Παρόμοια καθημερινά θέματα που έχουν χρησιμοποιηθεί προκειμένου να αφυπνίσουν την κοινωνιολογική φαντασία περιλαμβάνουν το παιχνίδι τρίλιζα (tic-tac-toe), την παραβίαση του προσωπικού χώρου, τους κανόνες βαδίσματος και την εθιμοτυπία κατά την οποία οι άνδρες επιλέγουν ουρητήρα στις δημόσιες τουαλέτες.
Ο Christopher Peterson, καθηγητής ψυχολογίας στο Πανεπιστήμιο του Μίσιγκαν, ταξινομεί την επιλογή για την κατεύθυνση ξετυλίγματος του χαρτού υγείας σύμφωνα με τα «γούστα, τις προτιμήσεις, και τα ενδιαφέροντα», σε αντιδιαστολή με αξίες ή στάσεις, χαρακτηριστικά, πρότυπα και ανάγκες. Άλλα προσωπικά ενδιαφέροντα περιλαμβάνουν την αγαπημένη cola ή την ομάδα μπέιζμπολ κάποιου. Τα ενδιαφέροντα είναι σημαντικό μέρος της ταυτότητας· αναμένεται και προτιμάται, διαφορετικοί άνθρωποι να έχουν διαφορετικά ενδιαφέροντα, κάτι που εξυπηρετεί την «αίσθηση μοναδικότητας». Οι διαφορές στα ενδιαφέροντα συνήθως οδηγούν, το πολύ, σε πειράγματα και καλόπιστα μαλώματα. Για τους περισσότερους ανθρώπους τα ενδιαφέροντα δεν προκαλούν σοβαρές διασπάσεις όπως αυτές που προκαλούνται από τις συγκρούσεις αξιών· μια πιθανή εξαίρεση είναι αυτή που ο Peterson αποκαλεί «τύπο ανθρώπων που ξεστομίζουν το “τράβα ζήσε”» («the 'get a life' folks among us») οι οποίοι ανυψώνουν τα ενδιαφέροντα σε ζητήματα ηθικής.
Η Morton Ann Gernsbacher, καθηγήτρια ψυχολογίας στο Πανεπιστήμιο του Ουισκόνσιν–Μάντισον, συγκρίνει τον προσανατολισμό του χαρτιού υγείας με τον προσανατολισμό τοποθέτησης των μαχαιροπίρουνων στο πλυντήριο πιάτων, την επιλογή του συρταριού σε μια συρταριέρα για την τοποθέτηση των καλτσών και τη σειρά που επιλέγει κανείς να λούζει τα μαλλιά του πρώτα ή να σαπουνίζει το σώμα του, κατά το ντους. Επισημαίνει πως σε κάθε επιλογή υπάρχει μια πρωτότυπη λύση που επιλέγεται από την πλειοψηφία και πως είναι δελεαστικό να εξηγεί κανείς απλοϊκά το πώς η μειοψηφία πρέπει να είναι διαφορετική. Προειδοποιεί ότι στα πειράματα νευροαπεικόνισης—τα οποία από το 2007 είχαν αρχίσει να εξετάζουν συμπεριφορές από τη νοητική περιστροφή και τις εκφράσεις του προσώπου, ως τα ψώνια μαναβικής και το γαργαλητό—πρέπει να γίνεται προσπάθεια να αποφεύγονται τέτοια πολιτισμική προκατάληψη και στερεότυπα.
Στο βιβλίο του «Conversational Capital», ο Bertrand Cesvet αποδίδει την τοποθέτηση του χαρτιού υγείας ως παράδειγμα τελετουργικής συμπεριφοράς—έναν από τους τρόπους με τους οποίους σχεδιαστές και υπεύθυνοι μάρκετινγκ δημιουργούν μια «αξέχαστη» εμπειρία γύρω από ένα προϊόν, η οποία διαδίδεται ραγδαία από στόμα σε στόμα (word-of-mouth). Άλλα παραδείγματα του Cesvet περιλαμβάνουν το κούνημα ενός κουτιού με καραμέλες Tic Tac και το άνοιγμα στα δύο των μπισκότων Oreo.
Ο ραδιοφωνικός εκφωνητής Jim Bohannon, ο οποίος κάποτε ξόδεψε μια ώρα εκπομπής στον τρόπο τοποθέτησης του χαρτιού υγείας, εξηγεί ότι τέτοια θέματα είναι καλά για συζήτηση στο ραδιόφωνο: «Πρόκειται για ένα διαδραστικό μέσο· ένα είδος σύγκρουσης, όχι απαραίτητα μια βίαιη σύγκρουση αλλά τουλάχιστον μια διαφωνία, θα ήταν σίγουρα στην κορυφή της λίστας. Πρέπει να αφορά κάτι που είναι γενικού ενδιαφέροντος.»
Επιχειρηματολογία για πάνω ή κάτω
thumb|250px|right|Διπλωμένο και σφραγισμένο χαρτί υγιεινής με κάλυμμα (Ξενοδοχείο Monasterio 2009). thumb|250px|right|Χαρτί τοποθετημένο κάτω με ανεστραμμένες εικόνες και κείμενο. Οι κύριοι λόγοι που δίνονται από τους ανθρώπους, ως επεξήγηση του γιατί κρεμούν το χαρτί υγείας με δεδομένο τρόπο, είναι η ευκολία με την οποία το αποκόπτουν, και η συνήθεια. Μερικά ιδιαίτερα πλεονεκτήματα που αναφέρονται υποστηρίζοντας τον έναν ή τον άλλο προσανατολισμό περιλαμβάνουν:
Ένθερμοι οπαδοί ισχυρίζονται ότι η κάθε μέθοδος καθιστά ευκολότερο να σχιστεί το χαρτί υγείας στο όριο του διάτρητου φύλλου, ανάλογα με την κατεύθυνση τραβήγματος, και τη χρήση του δεύτερου χεριού για τη σταθεροποίηση του ρολού. Κατά τη διάρκεια ενός ταξιδιού από τις ΗΠΑ προς την Κίνα το 1991, παρατηρήθηκε διαφορετική διάταξη: μη διάτρητο χαρτί με μεταλλικό κοπίδι πάνω από το ρολό, το οποίο υποχρεώνει στην τοποθέτηση με κατεύθυνση πάνω.
Σε ακαδημαϊκό πεδίο αξιολόγησης, ο Michael Scriven γράφει πως το ερώτημα για τον ορθό τρόπο τοποθέτησης του χαρτιού τουαλέτας είναι μια «δοκιμασία ταλέντου βάσει ενός στοιχείου» για τη μέτρηση των δεξιοτήτων ενός ατόμου, στην αξιολόγηση. Αυτές οι δεξιότητες περιλαμβάνουν την αξιολογική στάση, την πρακτική λογική ανάλυση, την ενσυναίσθηση, τη διδασκαλία και την ικανότητα γρήγορης μελέτης. Για να αποδειχθεί η ικανότητα κάποιου, μπορεί κανείς είτε να βρει τη «μία σωστή απάντηση» ή να αποδείξει ότι η δοκιμή είναι ή δεν είναι πολιτιστικά προκατειλημμένη.
Προκαταρκτικά
Στο βιβλίο τους του 2006 «Γιατί Όχι;» (Why Not?), οι Barry Nalebuff και Ian Ayres γράφουν ότι η διαφωνία για το χαρτί τουαλέτας είναι μια διαμάχη περί συμμετρίας (γράφουν, ακόμη, ότι έχει σπαταληθεί πάρα πολύ χαρτί για το θέμα και ότι προτιμούν την τοποθέτηση πάνω): Λαμβάνοντας μια σχεδόν συμμετρική κατάσταση και αναποδογυρίζοντάς την, μπορεί κανείς να φτάσει, ορισμένες φορές, σε μια νέα λύση για ένα πρόβλημα, που έχει τα δικά της εκπληκτικά πλεονεκτήματα. Άλλα φυσικά παραδείγματα περιλαμβάνουν το ξεφλούδισμα μιας μπανάνας από την κορυφή αντί από το κοτσάνι ή την οδήγηση ενός αυτοκινήτου με την όπισθεν αντί προς τα εμπρός.
Υπάρχει κατοπτρική συμμετρία ανάμεσα στην αριστερή και τη δεξιά πλευρά του ρολού, οπότε η περιστροφή κατά τη φορά των δεικτών του ρολογιού ή αντίστροφα είναι αμφιλεγόμενη· εξαρτάται από την οπτική γωνία του καθενός. Οι πάνω/κάτω και εμπρός/πίσω συμμετρίες χαλούν λόγω της δύναμης της βαρύτητας και των θέσεων του τοίχου και του χρήστη, με αποτέλεσμα να μπορεί κανείς να διακρίνει δύο κατευθύνσεις:
Υπάρχουν και άλλα αντικείμενα καθημερινής χρήσης που τροφοδοτούν υλικό φύλλο-φύλλο, από ένα ρολό: συσκευές τηλεομοιοτυπίας (φαξ), ταμειακές μηχανές, πλαστικό περιτύλιγμα, αλουμινόχαρτο, λαδόκολλα, ρολό σακούλες κλπ. Ένας αρθρογράφος, ο οποίος πιστεύει στη σημασία του προσανατολισμού του χαρτιού υγείας γράφει, «Όλα πρέπει να τροφοδοτούν προς τη σωστή κατεύθυνση, ειδάλλως χάνεται η λειτουργικότητα ή κόβεται κανείς, ή και τα δύο.»
Προτιμήσεις
thumb|right|250px|Πολλαπλής κατεύθυνσης υποδοχέας χαρτιού υγιεινής. thumb|right|250px|Εναλλακτική λύση: δυο όμοιοι υποδοχείς, με διαφορετικής κατεύθυνσης χαρτί υγείας.
Τα αποτελέσματα της έρευνας
Στο βιβλίο του Bernice Kanner του 1995, «Είσαι φυσιολογικός;» («Are You Normal?»), το 53 τοις εκατό των συμμετεχόντων στην έρευνα προτιμούν πάνω, ενώ «ένα τέταρτο» προτιμά κάτω και 8% δεν γνωρίζει ή δεν ενδιαφέρεται.
Το 1993, η «Georgia-Pacific» ανέθεσε μια έρευνα για τις συνήθειες των Αμερικανών στα λουτρά, για το λανσάρισμα της νέας της μάρκας «Quilted Northern», και ακολούθησαν περισσότερες έρευνες:
Το 1993, η «American Standard Brands» διεξήγαγε μια δημοσκόπηση για «σχεδιαστές, αναδόχους, εμπόρους, διανομείς και άλλους αντιπροσώπους λουτρών και κουζινών» στο Kitchen/Bath Industry Show & Conference στην Ατλάντα. Το ερώτημα: «Ποιος είναι ο σωστός και μοναδικός τρόπος για να κρεμιέται το χαρτί τουαλέτας - κάτω ή πάνω ;» Το πάνω κέρδισε 59% των ψήφων, 1.826 προς 1.256. Η εκπρόσωπος της «American Standard Brands», Nora Monroe, παρατήρησε: «Το λουτρό είναι εδαφικός/ιδιωτικός χώρος. Θα εκπλαγείτε με το πόσοι άνθρωποι έχουν οριστικοποιημένες απόψεις πάνω σε αυτό το ζήτημα.» Το 2008, η «American Standard» ανέθεσε στην «Opinion Research Corporation» το «2008 Bathroom Habits Survey», με παραδοσιακότερο σχήμα ερωτήσεων προς 1.001 ερωτηθέντες. Αυτή τη φορά, τα «τρία-τέταρτα» απάντησαν πάνω.
Το 1995, μια έρευνα της «Cottonelle College of Freshness Knowledge» της «Scott Paper Company» εξήγαγε πως οι περισσότεροι Αμερικανοί άνω των 50 ετών προτιμούσαν πάνω. Σε άλλη έρευνα της «Cottonelle» το 1999, 68% των ερωτηθέντων προτιμούσαν πάνω, έναντι 25% κάτω. Ο αρθρογράφος Bonnie Henry υποθέτει για τους άλλους: «Εν τω μεταξύ, το 7 τοις εκατό —χωρίς αμφιβολία έχοντας βαρεθεί σε απίστευτο σημείο από το βλακώδες ερώτημα— είχε περιέλθει σε ένα βαθύ, μη αναστρέψιμο κώμα.»
Στις 27 Ιανουαρίου 2010, στην 100ή επέτειο από τον θάνατο του Thomas Crapper, η «Cottonelle» λανσάρισε διαφημιστική εκστρατεία πάνω στη «Μεγάλη Διαμάχη», προσκαλώντας τους Αμερικανούς καταναλωτές να ψηφίσουν την προτίμησή τους στο δικτυακό τόπο της «Kimberly-Clark». Το αποτέλεσμα ανακοινώθηκε κατά την διάρκεια της απονομής των 82ων Βραβείων Όσκαρ (82nd Academy Awards): 72% είχε ψηφίσει πάνω. Σε μια πιο παραδοσιακή προκαταρκτική επισκόπηση 1.000 Αμερικανών, η «Cottonelle» βρήκε ότι οι «πάνω» έχουν περισσότερες πιθανότητες από ό,τι οι «κάτω» να προσέξουν την κατεύθυνση του ρολού (74%), να ενοχληθούν όταν η κατεύθυνση είναι λανθασμένη (24%) και να έχουν αλλάξει την τοποθέτηση στο σπίτι ενός φίλου (27%).
Πέρα από τον προσανατολισμό, οι κατασκευαστές χαρτιού υγείας και συντάκτες ερευνών έχουν μελετήσει άλλες προσωπικές πρακτικές γύρω από το χαρτί υγείας: πόσο χρησιμοποιείται· κατά πόσο κόβεται με το ένα χέρι ή με τα δύο· κατά πόσο κόβεται από τα δεξιά-προς-τα-αριστερά ή αριστερά-προς-τα-δεξιά· και κατά πόσο τσαλακώνεται ή διπλώνεται πριν από τη χρήση.
Φύλο και ηλικία
Οι Poretz και Sinrod ταξινόμησαν τα αποτελέσματα της έρευνάς τους του 1989, κατά φύλο και ηλικία. Αυτά είναι τα ποσοστά των ερωτηθέντων οι οποίοι κυλούν το χαρτί τους πάνω :
Το βιβλίο δεν αναφέρει τον αριθμό των ερωτηθέντων σε κάθε σκέλος, οπότε είναι δύσκολο να ειπωθεί αν κάποια από τις αποκλίσεις είναι στατιστικά σημαντική, όμως δεν φαίνεται να υπάρχει διαφορά μεταξύ των προτιμήσεων των ανδρών και των γυναικών. Παρ'όλα αυτά, μια τέτοια διαφορά έχει υποστηριχθεί από άλλους συγγραφείς και για τις δύο κατευθύνσεις. Η σφυγμομέτρηση στη διάσκεψη της «American Standard» συμπέρανε: «Πολλοί άνδρες ψήφισαν πάνω, λέγοντας ότι έφταναν ευκολότερα το χαρτί.» Ο εφευρέτης Curtis Batts καταλήγει σε διαφορετικό συμπέρασμα, από προσωπική του εμπειρία: «Οι γυναίκες προτιμούν το πάνω και στους άνδρες αρέσει το κάτω. Νομίζω ότι ενοχλεί τις γυναίκες όταν αγγίζει στον τοίχο.» Η συμβουλευτική αρθρογράφος Ms Maud της «The Press», ισχυρίζεται ότι οι γυναίκες προτιμούν πάνω γιατί «σκέπτονται λογικά».
Μια έρευνα της «Cottonelle» υπέδειξε ότι οι άνδρες έχουν περισσότερες πιθανότητες από τις γυναίκες να παρατηρήσουν και να ενοχληθούν με το ρολό τουαλέτας που κρέμεται ενάντια στην προτίμησή τους.
Ένα περιστατικό μαζικής κουλτούρας μιας θεωρίας περί φύλου έκανε εμφάνιση στην «Weekly World News» (WWN). Στην ιστορία «North Korea Shocker!» του 2003, η WWN ισχυριζόταν ότι ο ηγέτης της Βόρειας Κορέας Kim Jong-il ήταν «κρυπτο-γυναίκα». Ως αποδεικτικό στοιχείο, ο Κιμ υποτίθεται ότι παρακολουθούσε το «Home Shopping Network», είναι μέλος του «Oprah's Book Club» και «Ωρύεται στο προσωπικό που αφήνει σηκωμένη τη στεφάνη της τουαλέτας και κρεμάει τα ρολά του χαρτιού υγείας, έτσι που να ξετυλίγονται προς τα έξω αντί προς τα μέσα.»
Σύμφωνα με το ''«W. C. Privy's Original Bathroom Companion, Number 2», «περισσότεροι από 4 προς 1, οι μεγαλύτερης ηλικίας άνθρωποι προτιμούν να έχουν το χαρτί υγείας τους να ξετυλίγεται από επάνω.» Ο ίδιος ισχυρισμός γίνεται από τον James Buckley στο «The Bathroom Companion»'' για άτομα άνω των 50 ετών.
Τάξη και πολιτική
Ο Sinrod παρατήρησε στην έρευνά του, πως «60% εκείνων που κερδίζουν $50.000 ή περισσότερα το προτιμούν το πάνω και 73% εκείνων που κερδίζουν λιγότερα από $20.000 το προτιμούν το κάτω ». Στην ερώτηση του τι αποδεικνύει αυτό απαντά: «Δεν γνωρίζω, αλλά σίγουρα είναι ενδιαφέρον.»
Σε τοπική ψηφοφορία στο Σασκατούν του Σασκάτσουαν, έγινε δοκιμή στις νέες μηχανές ψηφοφορίας με την ερώτηση: «Είστε υπέρ του να τοποθετείται το χαρτί υγείας σε όλες τις δημόσιες τουαλέτες, με το ελεύθερο άκρο του να ξετυλίγεται προς τα επάνω και προς το μπροστινό μέρος του ρολού;» Η απάντηση ήταν ναι: 768 έναντι 196 ή 80% πάνω. Θεωρήθηκε πως ήταν ένα ερώτημα «που δεν έφερε κάποια σύνδεση με την πολιτική». Ωστόσο, το επιστημονικό πρότζεκτ ενός εφήβου στην Έκθεση «Southern Appalachian Science and Engineering Fair» και ένα από τα αγαπημένα του συντονιστή της έκθεσης, ήταν μια έρευνα, η οποία κατέληγε στο συμπέρασμα, ότι οι φιλελεύθεροι ξετυλίγουν από πάνω ενώ οι συντηρητικοί από κάτω.
Χαρακτήρας
Το 2003, στο βιβλίο «10 Steps to Sales Success», ο Tim Breithaupt, προτείνει ένα σύνολο τεσσάρων τύπων προσωπικότητας, που εκτυλίσσονται από το έργο του Carl Jung: Κοινωνικοποιητής, Διευθυντής, Στοχαστής και Αφηγητής. Ο Breithaupt γράφει ότι η διαχείριση του χαρτιού υγείας είναι μια σημαντική λεπτομέρεια για τους Στοχαστές, ενώ, οι Διευθυντές, δεν ενδιαφέρονται, αρκεί να υπάρχει χαρτί διαθέσιμο. Το 2001, στο βιβλίο της «Three Keys to Self-Understanding», Pat Wyman εντοπίζει πω το να έχει κανείς άποψη για το κρέμασμα του χαρτιού υγείας, στο «Enneagram of Personality», το οποίο κατατάσσει τους ανθρώπους ως «Ένας», «Δύος», «Τρεις» και ούτω καθεξής: «Οι «Ένας» γνωρίζουν την απάντηση σε τέτοια διλήμματα.»
Διάσημες προτιμήσεις
thumb|left|250px|Η πρωτότυπη απεικόνιση ευρεσιτεχνίας ΗΠΑ του Seth Wheeler (περίπου 1891). Η συμβουλευτική αρθρογράφος Ann Landers (ψευδώνυμο της Esther Pauline [Eppie] Lederer), κάποτε ρωτήθηκε, πώς θα έπρεπε να κρέμεται το χαρτί υγείας. Απάντησε κάτω, προκαλώντας την αποστολή χιλιάδων επιστολών σε ένδειξη διαμαρτυρίας· τότε, πρότεινε πάνω , προκαλώντας χιλιάδες επιπλέον. Συλλογίστηκε ότι οι 15.000 επιστολές έκαναν το χαρτί υγείας το πιο αμφιλεγόμενο ζήτημα στην 31-χρονη ιστορία της στήλη της και να αναρωτήθηκε, «Με τόσα πολλά προβλήματα στον κόσμο, γιατί τόσες χιλιάδες άνθρωποι κάνουν θέμα το χαρτί υγείας;» Τον Νοέμβριο του 1986, η Landers είπε στην «Canadian Commercial Travellers Association» ότι το εξαιρετικής-ποιότητας χαρτί υγείας έχει σχέδια που φαίνονται σωστά με τοποθέτηση πάνω. Το 1996, εξήγησε το θέμα στο «The Oprah Winfrey Show», όπου το 68% των παρευρισκομένων στην τηλεοπτική εκπομπή τάχθηκαν υπέρ του πάνω · η Oprah Winfrey (Oprah) εκτίμησε ότι το κάτω χρησιμοποιεί περισσότερο χαρτί. Το 1998, έγραψε ότι το ζήτημα «φαίνεται να είναι προκαθορισμένο να συνεχίζει για πάντα», εμμένοντας, «παρά το γεγονός πως ένας συντριπτικός αριθμός ανθρώπων προτιμούν το ρολό κρεμασμένο έτσι, ώστε το χαρτί να ξετυλίγεται από πάνω, εγώ εξακολουθώ να προτιμώ να έχω το χαρτί να κρέμεται πλησίον του τοίχου.» Την ημέρα που έγραφε την τελευταία στήλη της, το 2002, η Landers έγραψε, «Υ.Γ. Το χαρτί υγείας κρεμιέται από επάνω στην κορυφή." Το δημοσιευμένο της σχόλιο σχετικά με το θέμα, συνεχίστηκε ακόμη και μετά τον θάνατό της. Το 2005 έγινε πρεμιέρα ενός μονόπρακτου έργου (γυναικείος ρόλος), γραμμένου από τον David Rambo, ως μελέτη του χαρακτήρα της Ann Landers, με τίτλο: «Η Γυναίκα με Όλες τις Απαντήσεις» («The Lady with All the Answers»). Το χαρτί υγείας έρχεται στο προσκήνιο για άλλη μια φορά και η ηθοποιός, διερευνά το ακροατήριο για τις απόψεις τους.
Στο άρθρο του «Διδάσκοντας Κοινωνιολογία» («Teaching Sociology»), ο Burns γράφει ότι η άσκηση περί του κρεμάσματος του χαρτιού υγείας είναι εν μέρει πολύτιμο επειδή «[το] ζήτημα του θέματος είναι οικείο στους πάντες· ο καθένας είναι ειδικός και οι πάντες έχουν άποψη.» Πολλοί ψυχαγωγοί, διασημότητες και επιχειρηματίες, έχουν δημοσιοποιήσει την γνώμη τους σχετικά με το θέμα.
Κοινωνικές συνέπειες
Ακόμη και στο «Amundsen–Scott Research Station» στον Νότιο Πόλο, έχουν εγερθεί παράπονα για τον τρόπο τοποθέτησης του χαρτιού υγείας. Κατά τη διάρκεια των μακράς πολικής νύκτας, διάρκειας 6 μηνών, λίγες δεκάδες κάτοικοι έχουν κολλήσει να ζουν μαζί, και ενώ πολλοί από τους πονοκεφάλους της μοντέρνας ζωής είναι πέρα μακριά, το φαγητό και η υγιεινή δεν είναι. Παρά τις προκλήσεις που θέτει το εχθρικό κλίμα της Ανταρκτικής, «οι πλέον συνηθισμένες δοκιμασίες της καθημερινής ζωής είναι που αποκαλύπτουν τις συγκρούσεις των προσωπικοτήτων.»
Λύσεις
Ορισμένες από τις προτεινόμενες λύσεις στο πρόβλημα, περιλαμβάνουν περισσότερη ή καλύτερη τεχνολογία, ενώ άλλες επικεντρώνονται στην ανθρώπινη συμπεριφορά.
Μηχανική
Το Tilt-A-Roll («στρίψτε το ρολό») είναι ένας περιστρεφόμενος διανομέας χαρτιού υγείας, ο οποίος εφευρέθηκε από τον Curtis Batts, γηγενή του Ντάλλας και βιομηχανικό μηχανικό. Τα διπλώματα ευρεσιτεχνίας του για την εφεύρεση, που δημοσιεύθηκαν το 1996 και 1997, συνοψίζουν το σχεδιασμό του δηλώνοντας: «Μια ρυθμιζόμενη σύζευξη γωνίας ασφαλίζει τον ζυγό πάνω στη διάταξη τοποθέτησης και επιτρέπει την περιστροφή του ζυγού γύρω από έναν άξονα κάθετο στην άτρακτο κύλισης, έτσι ώστε το ρολό χαρτιού να μπορεί να προσανατολίζεται στο να ξετυλίγει το χαρτί είτε από πάνω είτε από κάτω από το ρολό, ανάλογα με την επιθυμία.»
Ο Batts εξηγεί ότι οι γονείς του διαφωνούσαν «όλη την ώρα» για την τοποθέτηση του χαρτιού υγείας, το ίδιο αυτός και η σύζυγός του· το σύνθημα της συσκευής είναι «Αφήστε το Tilt-A-Roll να σώσει τον γάμο σας!» Το Tilt-A-Roll έχει παρουσιαστεί σε ποικιλία εφημερίδων, περιοδικών, ραδιοφωνικών συνεντεύξεων και τηλεοπτικών εκπομπών, συμπεριλαμβανομένου του «The Tonight Show με τον Jay Leno». Ο Batts εισήγαγε το Tilt-A-Roll στην Έκθεση InventHelp's INPEX Invention Trade Show του 1999, τη μεγαλύτερη έκθεση εφευρέσεων παγκοσμίως με 800 εφευρέσεις και κέρδισε την τρίτη θέση «για την ελκυστικότητα και την απλότητά του».
Ο Batts ξεκίνησε να την κατασκευή των συσκευών σε εργαστήριο στο γκαράζ του. Εξηγεί, «Είχα μερικές νύχτες άυπνος, όπου περνούσα 24 ώρες φτιάχνοντας αυτά τα πράγματα. Πρέπει να βρω ένα κατασκευαστή γι' αυτό. Δεν μπορώ να ανταποκριθώ στην ποσότητα.» Το 2000 ο Batts ήταν ακόμα «στη διαδικασία της επιλογής διανομέα»"· έχοντας δοκιμάσει τις εταιρείες «The Home Depot» και «QVC». Από το 2008, το Tilt-A-Roll πωλείται στον διαδικτυακό τόπο του Batt.
Στα τέλη του 2009 ένας εφευρέτης ονόματι Rocky Hutson επέδειξε στους παραγωγούς του τηλεοπτικού προγράμματος «PitchMen», μια παρόμοια συσκευή την οποία ονόμασε «T.P. Swivel». Εκ των 173 νεοεισερχόμενων που συγκεντρώθηκαν στην Ybor City της Τάμπα στη Φλόριντα, ο Hutson ήταν ένας από τους είκοσι που επελέγησαν για να διαφημίσουν τα προϊόντα τους στον Anthony Sullivan. Σε ότι αφορά τον ίδιο, ο Hutson τραβά το χαρτί από το πάνω μέρος του ρολού.
Άλλη λύση: εγκατάσταση δύο διανεμητών χαρτιού υγείας, όπως γίνεται συχνά στα δημόσια λουτρά και τα ξενοδοχεία. Ένας αναγνώστης της στήλης του «Γραμματοκιβωτίου της Άννυ» («Annie's Mailbox»), προτείνει τη χρήση ενός υποδοχέα αρκετά μεγάλου ώστε να χωρά δυο ρολά, σημειώνοντας ότι το ρολό πάνω είναι πιο δημοφιλές. Άλλος αναγνώστης παρακάμπτει το ζήτημα του ποιος υποδοχέας προηγείται, καρφώνοντας πέντε ή έξι ρολά σε ένα μεγάλο ψάθινο καλάθι. Μπορεί να βοηθήσει ακόμη και η χρήση διαφορετικών λουτρών. Άλλες λύσεις περιλαμβάνουν κάθετους υποδοχείς.
Συμπεριφορική
Ένας ενθουσιώδης περί του χαρτιού υγείας, ονόματι Bill Jarrett από το Grand Rapids του Μίσιγκαν, επιχειρηματολογεί πως οι προηγούμενες σφυγμομετρήσεις είχαν πολύ μικρό αριθμό ερωτηθέντων. Ζητά εθνικό δημοψήφισμα τουλάχιστον ενός εκατομμυρίου ψήφων, ώστε το αποτέλεσμα να αποφασίσει έναν «εθνικό τρόπο κρεμάσματος του χαρτιού υγείας» που θα επιβληθεί από την «αστυνομία του χαρτιού υγείας». Ο Jarrett αρνείται να αποκαλύψει τη δική του προτίμηση· είχε μάλιστα αφαιρέσει πρωτύτερα τα ρολά με το χαρτί υγείας από τα λουτρά της οικίας του, πριν από την επίσκεψη ενός ανταποκριτή της «Associated Press» (AP) για συνέντευξη. «Δεν λέω, γιατί δεν θέλω να επηρεάσω την ψηφοφορία.» Το να ψηφίσει κανείς απαιτεί την αγορά ενός κιτ δημόσιας συζήτησης αξίας $5. Ως αξία προς όφελος του έθνους προτάσσει: υποθέτοντας ότι μπορεί κανείς να δαπανήσει μισή ώρα κατ' έτος ψάχνοντας για το άκρο του χαρτιού υγείας, οι Ηνωμένες Πολιτείες θα μπορούσαν να εξοικονομήσουν 90 εκατομμύρια ώρες στα σπίτια ανά έτος—και $300 εκατομμύρια στους χώρους εργασίας.
Ο προσανατολισμός του χαρτιού υγείας έχει χρησιμοποιηθεί ρητορικά, ως το απόλυτο ζήτημα για το οποίο η κυβέρνηση δεν έχει καμιά δουλειά υπαγόρευσης, είτε σε επιστολές κάποιου που διαμαρτύρεται για τη ρύθμιση της ηχορύπανσης είτε προς αυστηρότερες απαιτήσεις για να πάρει ένα διαζύγιο. Το 2006, κατά τη διαμαρτυρία για την απαγόρευση του καπνίσματος στα εστιατόρια και τα μπαρ του Νιου Χάμσαϊρ, ο αντιπρόσωπος του Ρεπουμπλικανικού Κόμματος των (ΗΠΑ) στο Litchfield του Νιου Χάμσαϊρ, Ralph Boehm, ρώτησε: «Μήπως θα μας πουν σύντομα και από ποια κατεύθυνση πρέπει να κρέμεται από το ρολό, το χαρτί υγείας;»
Το 2005, στο βιβλίο του «Henderson's House Rules: The Official Guide to Replacing the Toilet Paper and Other Domestic Topics of Great Dispute», ο David O'Connor αποσκοπεί στην επίλυση των διαφωνιών με ελάχιστη διαφωνία ή συμβιβασμό, προσφέροντας αξιόπιστους, λογικούς κανόνες. Ο «Κανόνας Σπιτιών» («House Rule») για το χαρτί υγείας είναι προς τα πάνω και έξω και αφιερώνεται ολόκληρη σελίδα σε ένα διάγραμμα με αυτόν τον προσανατολισμό. Όμως ο O'Connor γράφει ότι «αν υπάρχει μέλος θηλυκού γένους στο σπίτι που προτιμά σθεναρά το χαρτί υγείας να κρέμεται προς τα πάνω και μέσα έναντι του τοίχου, τότε, υπερισχύει εκείνη η προτίμηση. Είναι ομολογουμένως μια παράξενη προτίμηση, όμως οι γυναίκες χρησιμοποιούν το χαρτί υγείας πολύ πιο συχνά από τους άνδρες και ως εκ τούτου προκύπτει ο κανόνας.»
Σημειώσεις
<div style=""> <references group="Σημ."/> <div style=""> <references group="Παρ. Σημ."/>
Παραπομπές
<div style="">
Πρόσθετη ανάγνωση
Κατηγορία:Χαρτί υγείας Κατηγορία:Προσανατολισμός Κατηγορία:Συμμετρία Κατηγορία:Σύγκρουση
1661
Θάνατοι
Κατηγορία:Έτη
Πύργος Βασιλίσσης
Ο Πύργος Βασιλίσσης είναι βασιλική έπαυλη, που έχει μετατραπεί σε μουσείο και βρίσκεται στους Άγιους Αναργύρους, δίπλα στο Μητροπολιτικό Πάρκο «Αντώνης Τρίτσης».
Πλάνα από τον Πύργο Βασιλίσσης υπάρχουν αποτυπωμένα στην ταινία Γκόλφω (1914) του Κωνσταντίνου Μπαχατώρη.
Εξωτερικοί σύνδεσμοι
Κατηγορία:Κτίρια και κατασκευές στην Ελλάδα Κατηγορία:Κάστρα στην Ελλάδα
I Am the Law (τραγούδι)
Το "I Am the Law" είναι τραγούδι του αμερικανικού thrash metal συγκροτήματος Anthrax, το οποίο συμπεριλήφθηκε στον δίσκο τους Among the Living, το 1987. Την ίδια χρονιά κυκλοφόρησε και σε single, το οποίο κατάφερε να φτάσει στο νούμερο 32, των βρετανικών charts. Πρόκειται για ένα από τα πιο γνωστά κομμάτια του σχήματος, το οποίο έχει συμπεριληφθεί και στους best-of δίσκους τους Return of the Killer A's, Madhouse: The Very Best of Anthrax και Anthrology: No Hit Wonders (1985–1991).
Εξωτερικοί σύνδεσμοι
Κατηγορία:Singles του 1987 Κατηγορία:Τραγούδια του 1987 Κατηγορία:Τραγούδια των Anthrax Κατηγορία:Singles της Island Records Κατηγορία:Αγγλόφωνα τραγούδια
Ένωση Σουηδίας–Νορβηγίας
Η Σουηδία και Νορβηγία ή Σουηδία-Νορβηγία (νορβ.: Den svensk-norske union, σουηδ.: Svensk-norska unionen), επίσημα Ηνωμένα βασίλεια της Σουηδίας και της Νορβηγίας ή ω Ηνωμένα Βασίλεια ήταν μια προσωπική ένωση των ξεχωριστών βασιλείων της Σουηδίας και της Νορβηγίας υπό κοινό μονάρχη και κοινή εξωτερική πολιτική που διήρκεσε από το 1814 έως την ειρηνική διάλυσή της το 1905.
Τα δύο κράτη διατηρούσαν χωριστά συντάγματα, δίκαια, νομοθετικά σώματα, διοικήσεις, κρατικές εκκλησίες, ένοπλες δυνάμεις και νομίσματα. Οι βασιλείς κατοικούσαν κυρίως στη Στοκχόλμη, όπου βρίσκονταν οι ξένες διπλωματικές αντιπροσωπείες. Της Νορβηγικής κυβέρνησης προέδρευαν αντιβασιλείς: Σουηδοί μέχρι το 1829, Νορβηγοί μέχρι το 1856. Η θέση αυτή έμεινε στη συνέχεια κενή και καταργήθηκε το 1873. Η εξωτερική πολιτική ασκείτο από το Σουηδικό υπουργείο εξωτερικών μέχρι τη διάλυση της ένωσης το 1905.
Η Νορβηγία βρισκόταν στενότερη ένωση με τη Δανία αλλά η συμμαχία της Δανίας–Νορβηγίας με τη Γαλλία του Ναπολέοντα οδήγησε το Ηνωμένο Βασίλειο και τη Ρωσία να συμφωνήσουν στην προσάρτηση του βασιλείου από τη Σουηδία ως αποζημίωση για την απώλεια της Φινλανδίας το 1809 και ως ανταμοιβή για τη συμμετοχή της στη συμμαχία κατά του Ναπολέοντα. Με τη Συνθήκη του Κιέλου του 1814 ο Βασιλιάς της Δανίας-Νορβηγίας αναγκάστηκε να παραχωρήσει τη Νορβηγία στον Βασιλιά της Σουηδίας. Αλλά η Νορβηγία αρνήθηκε να υποταχθεί στις διατάξεις της Συνθήκης, κήρυξε την ανεξαρτησία της και συγκάλεσε συντακτική συνέλευση στο Ειντσβολ στις αρχές του 1814.
Μετά την υιοθέτηση του νέου Συντάγματος της Νορβηγίας στις 17 Μαΐου 1814 ο Πρίγκιπας Χριστιανός Φρειδερίκος εκλέχτηκε βασιλιάς. Ο Σουηδονορβηγικός Πόλεμος (1814) και η Σύμβαση του Mος που ακολούθησαν υποχρέωσαν τον Χριστιανό Φρειδερίκο να παραιτηθεί αφού κάλεσε μια έκτακτη σύνοδο του Νορβηγικού Κοινοβουλίου, του Storting, για να αναθεωρήσει το Σύνταγμα προκειμένου να επιτραπεί μια προσωπική ένωση με τη Σουηδία. Στις 4 Νοεμβρίου το Storting εξέλεξε τον Κάρολος ΙΓ΄ ως Βασιλιά της Νορβηγίας, επικυρώνοντας έτσι την ένωση. Οι συνεχιζόμενες διαφορές μεταξύ των δύο βσσιλείων κατέληξε σε αδυναμία δημιουργίας ξεχωριστής νορβηγικής προξενικής υπηρεσίας και τέλος, στις 7 Ιουνίου 1905, στη μονομερή διακήρυξη ανεξαρτησίας από το Storting. Η Σουηδία δέχθηκε τη διάλυση της ένωσης στις 26 Οκτωβρίου. Μετά από δημοψήφισμα που επικύρωσε την εκλογή του Πρίγκιπα Κάρολου της Δανίας ως νέου βασιλιά της Νορβηγίας, αυτός αποδέχτηκε την προσφορά του θρόνου από το Storting στις 18 Νοεμβρίου και πήρε το βασιλικό όνομα Χάακον Ζ΄.
Ιστορικό
Η Σουηδία και η Νορβηγία ήταν ενωμένες υπό το ίδιο στέμμα δύο φορές: από το 1319 έως το 1343 και για λίγο από το 1449 έως το 1450 αντιτασσόμενες στον Χριστιανό του Όλντενμπουργκ, που εξελέγη βασιλιάς της Ένωσης του Κάλμαρ από τους Δανούς. Κατά τους επόμενους αιώνες η Νορβηγία παρέμεινε ενωμένη με τη Δανία σε μια στενή ένωση, ονομαστικά ως βασίλειο, αλλά στην πραγματικότητα περιορισμένη στο καθεστώς μιας επαρχίας, που την κυβερνούσαν Δανοί βασιλιάδες από την πρωτεύουσά τους Κοπεγχάγη. Μετά την εγκαθίδρυση της απολυταρχίας το 1660 δημιουργήθηκε μια περισσότερο συγκεντρωτική μορφή διακυβέρνησης, αλλά η Νορβηγία διατήρησε μερικούς ξεχωριστούς θεσμούς, στους οποίους συμπεριλαμβάνονταν οι δικοί της νόμοι, ο στρατός και το νόμισμα. Τα ενωμένα βασίλεια αναφέρονται ως Δανία-Νορβηγία από μεταγενέστερους ιστορικούς.
Μετά τη διάλυση της Ένωσης του Κάλμαρ η Σουηδία και η Δανία-Νορβηγία παρέμειναν αντίπαλες δυνάμεις και συγκρούστηκαν σε πολλούς πολέμους, κατά τους οποίους η Δανία και η Νορβηγία αναγκάστηκαν να παραχωρήσουν σημαντικές επαρχίες στη Σουηδία το 1645 και το 1658. Η Σουηδία εισέβαλε επίσης στη Νορβηγία το 1567, το 1644, το 1658 και το 1716 για να αποσπάσει τη χώρα από την ένωση με τη Δανία και είτε να την προσαρτήσει είτε να σχηματίσει ένωση με αυτή. Οι επανειλημμένοι πόλεμοι και εισβολές οδήγησαν στη λαϊκή δυσαρέσκεια κατά της Σουηδίας μεταξύ των Νορβηγών.